Vječni predsjednik republike
U sklopu političkog sustava Sjeverne Koreje, naziv Vječni predsjednik republike (korejski: 공화국의 영원한 주석) uveden je prembulom Ustava Sjeverne Koreje od 5. rujna 1998. godine, a glasi:

Prema Ashley J. Tellis i Michaelu Willsu, ova rečenica iz preambule je dokaz jedinstvene teokratske prirode Sjeverne Koreje, koja je temeljena na kultu ličnosti pokojnog Kim Il-sunga. Kao dodatak ovome, Sjeverna Koreja je usvojila Juche kalendar koji započinje s 1912. godinom, godinom rođenja Kim Il-sunga.

U povijesnom kontekstu, titula vječnog predsjednika posljedica je tadašnje strukture sjevernokorejskog političkog sustava. Naime, ustavom iz 1972. godine, dotadašnji premijer i generalni sekretat Radničke partije Kim Il-sung postao je, nakon glasovanja Vrhovne narodne skupštine, predsjednik Sjeverne Koreje s vrhovnim izvršnim ovlastima. Tu je poziciju držao sve do svoje smrti 1994. godine, nakon čega nije došlo do formalne sukcesije na mjestu predsjednika. Kim je tako, paradoksalno, ostao predsjednik i nakon svoje smrti. Kako bi se ta situacija razriješila, ustav iz 1998. godine je ukinuo instituciju predsjednika, a Kima proglasio vječnim predsjednikom. Njegov nasljednik na mjestu vođe, Kim Jong-il, preuzeo je druge titule. Ovlasti koje su nekoć pripadale predsjedniku su 1998. godine razdijeljene među drugim političkim institucijama.

Politika Sjeverne Koreje